# anat deoc'h
## Brezhoneg
### Etimologiezh

    Savet diwar an anv-gwan anat ha deoc'h, displegadur an araogenn da.

### Troienn

anat deoc'h /Distagadur ?/
* Troienn a dalvez d'ar c'homzer da ziskouez splann e fell dezhañ reiñ da wir ar pezh a vez geriet gantañ.
** – [...]. Flint n'en deus graet nemet hanterlazhañ Taper ar Gripi-Aour, n'eus forzh piv en dije graet kemend-all en e lec'h, anat deoc'h, [...]. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 196.)
** - Anat deoc'h avat ! Eñ ivez a zo er strollad zo savet a-enep ar rigadell. — (Goulc'han Kervella, Brezel ar Rigadell, Al Liamm, 1994, p. 26.)
** - Anat deoc'h ez afent. [...]." — (Goulc'han Kervella, Brezel ar Rigadell, Al Liamm, 1994, p. 99.)
** Pezhioù gallek a veze c'hoariet eveljust, hag anat deoc'h, tanfoeltr plac'h ne weled en hon touez war al leurenn ; [...]. — (Jarl Priel, Va Zammig Buhez, Al Liamm, 1954, p. 69.)
** [...] e oan dija o c'hortoz an Aotrou Farigoul e-tal e vurev, aonik, anat deoc'h, ha gant kemenerien e-leizh em c'hof-kar. — (Jarl Priel, Va Zammig Buhez, Al Liamm, 1954, p. 80.)

#### Troidigezhioù

* galleg : évidemment , vous pensez bien